Merzet o peus bremañ e oan  sorchennet  dedennet gant oberenn Jane Austen. Setu neuze sellet ganin Mansfield Park, azasadenn ar romant evit ar skinwel saoz (evel  Pride & Prejudice). Ur film hepken eo ar wech-mañ avat. Kontañ a ra Mansfield Park istor Fanny, a vez desavet gant familh pinvidik he chindirvi. Ordin e vez lakaet un tamm a-gostez ha profitañ a reont outi un tamm evel ur vatez abalamour meo jentil-tre. Ur choublad itrikerien eus Londrez a zeu betek Mansfield Park hag a lakao reuz e-touez izili ar familh… Zoken ma neo ket ken tort tudennoù Mansfield Park e vez adkavet perzhioù heverk eus tudennoù Jane Austen : un harozez na fell ket dezhi e vefe roet urzhioù dezhi, itrikerien drouk, merched dedennet gant ar chiz hepken, familhoù mantret gant ar fed e vefe distrujet o enor. Neus ket kalz gweledvaoù dre ma tremen pep tra e memes lech met bon, ur film a galite eo memestra! Billie Piper m eus kavet souezhus er rol pennañ, klotañ a ra mat a-walch gant tudenn Fanny a-benn ar fin. Bremañ e vo ret din sellet ouzh Emma ha Northanger Abbey !